ভাবুন, সালাদ খাওয়ার চাইতে এক প্যাকেট চিপস খাওয়ার ইচ্ছে কেন হবে আপনার? কারণ সালাদ তৈরি করতে হলে ফল এবং সবজি কাটাকুটি করতে হবে, একসাথে মাখাতে হবে, তেল-মশলা দিয়ে মাখাতে হবে, তারপরেই হবে খাওয়া। অন্যদিকে চিপসের প্যাকেট খুলে নিলেই খাওয়া যায়। এ কারণে আলসেমি করে স্বাস্থ্যকর খাবার খান না অনেকেই। অথচ ওজন কমাতে চাইলে ফল ও সবজি খেতেই হবে। এই চিন্তা যাতে করতে না হয়, তার জন্য আপনি আগে থেকেই সালাদের সব সামগ্রি ঠিক করে রাখুন। কয়েকটা ছোট ছোট বাটিতে সালাদ তৈরি করে ফ্রিজে রেখে দিন সপ্তাহের ছুটির দিন। তাহলে কৌটা খুলেই খাওয়া শুরু করা যাবে, ঝামেলার চিন্তা থাকবে না।